Dié slang het drie oë!Foto: Northern Territory Parks and Wildlife Natuurbewaarders van Darwin in die noorde van Australië het ŉ ongewone slang langs die pad opgetel. Die slang het drie oë in plaas van twee gehad. X-strale het gewys die jong slang, ongeveer 40 cm lank, het ŉ ekstra oogkas op sy kop. Volgens ŉ plasing op die amptelike Facebook-blad van Northern Territories Parks and Wildlife, kan die slang ook met die derde oog ook sien. Natuurbewaarders het gesê die ekstra oog het waarskynlik as ŉ embrio ontwikkel. Dit is “uiters onwaarskynlik” dat dit die gevolg is van omgewingsfaktore, het die organisasie gesê en bygevoeg misvorming kom gereeld by reptiele voor.